text: Haderslev-lærere scorer kassen
  17 september 2012 kl. 07.45
  37 jyske lærere på Haderslev Handelsskole tjente i snit 621.000 på et år. Heraf var 142.000 for overarbejde.
  Lærerne på Haderslev Handelsskole er landets absolut bedst betalte. 621.000 kroner fik de 37 lærere i alt i 2010.
  - 2010 var for os et meget turbulent år, siger skoleleder på Haderslev Handelsskole Peter Jepsen til Avisen.dk.
  Han forklarer, at to af skolens lærere blev ramt af sygdom, og at skolen pludselige måtte oprette ekstra undervisningshold. Det førte til massivt overarbejde.
  Det er ikke kun i Haderslev, den er gal.
  En rapport fra Moderniseringsstyrelsen viser, at lærerne på erhvervsskolerne herhjemme har et massivt overarbejde. Det koster staten 380 millioner kroner årligt og holder unge lærere fra at komme ind på arbejdsmarkedet.
  